Так былая дзевяцікласніца стала студэнткай Наваполацкага музычнага каледжа па спецыяльнасці "Харавое дырыжыраванне". Праімчалі чатыры гады вучобы, якая захапляла і лёгка давалася. Яўгенія, як і планавала, атрымала першае працоўнае месца ў Міёрскай дзіцячай школе мастацтваў і адразу паступіла на завочнае аддзяленне ў Віцебскі ўніверсітэт імя П.М. Машэрава. Вучыцца па спецыяльнасці "Музычнае мастацтва. Рытміка і харэаграфія". Да гэтага Жэня займалася танцамі толькі як аматар.